Приложение № 2 към Заповед №…………………………….

**МИНИСТЕРСТВО НА ЗЕМЕДЕЛИЕТО**

**УСЛОВИЯ ЗА ИЗПЪЛНЕНИЕ НА ОДОБРЕНИ ПРОЕКТИ ЗА ВЪТРЕШНОТЕРИТОРИАЛНО И ТРАНСНАЦИОНАЛНО СЪТРУДНИЧЕСТВО ПО ПОДМЯРКА 19.3 „ПОДГОТОВКА И ИЗПЪЛНЕНИЕ НА ДЕЙНОСТИ ЗА СЪТРУДНИЧЕСТВО НА МЕСТНИ ИНИЦИАТИВНИ ГРУПИ“ ОТ МЯРКА 19 „ВОДЕНО ОТ ОБЩНОСТИТЕ МЕСТНО РАЗВИТИЕ“ ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ 2014-2020 Г.**

|  |
| --- |
| **ПРОЦЕДУРА ЧРЕЗ ПОДБОР НА ПРОЕКТИ:**  **№ BG06RDNP001-19.607 ЗА ВЪТРЕШНОТЕРИТОРИАЛНО И ТРАНСНАЦИОНАЛНО СЪТРУДНИЧЕСТВО ПО ПОДМЯРКА 19.3 „ПОДГОТОВКА И ИЗПЪЛНЕНИЕ НА ДЕЙНОСТИ ЗА СЪТРУДНИЧЕСТВО НА МЕСТНИ ИНИЦИАТИВНИ ГРУПИ“ ОТ МЯРКА 19 „ВОДЕНО ОТ ОБЩНОСТИТЕ МЕСТНО РАЗВИТИЕ“ ОТ ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020** |

**2022 г.**

**Раздел I. Сключване на административен договор**

1. Административният договор се сключва при спазване на условията и реда на чл. 37, ал. 3 от Закона за управление на средствата от Европейските структурни и инвестиционни фондове.

2. След одобрението на оценителния доклад одобрените за предоставяне на финансова помощ кандидати се поканват в 30 дневен срок да представят доказателства, че отговарят на изискванията за бенефициент.

3. Когато при одобрението на проект за транснационално сътрудничество кандидатът е представил документ, удостоверяващ, че проектното предложение е подадено за одобрение от съответните управляващи органи/компетентни власти в държавите на асоциираните партньори по проекта, то предложението се одобрява под условие. В този случай, кандидатът следва да представи уведомление от другите управляващи органи/компетентни власти за одобрение на проекта в срок до 3 месеца от изпращането на поканата за сключване на административен договор. След изтичане на посочения срок, кандидатът губи право да сключи административен договор и може да подаде ново проектно предложение.

4. В съответствие с изискванията на чл. 8 от Постановление № 162 на Министерския съвет за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (Обн., ДВ, [бр. 53](apis://Base=NARH&DocCode=5552017030&Type=201) от 2016 г.) след одобрението на проектните предложения се извършват проверки за липса на съдимост на законния представител на кандидата и всеки един от партньорите (МИГ от България), членовете на колективния управителен орган и членовете на контролния орган, ако такъв е предвиден в устава на МИГ и проверки за липса на задължения на кандидата и всеки един от партньорите (МИГ от България за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс (ДОПК) и лихвите по тях към държавата или към община, или аналогични задължения, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.

5. В случай, че в резултат на проверките се установи наличие на някое от тези основания за отстраняване, то от кандидата се изисква да предостави актуално/и свидетелство/а за съдимост и удостоверение/я за липса на задължения за данъци и задължителни осигурителни вноски по смисъла на чл. 162, ал. 2, т. 1 от ДОПК и лихвите по тях към държавата или към община, или аналогични задължения, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; видът и размерът на задълженията следва да са установени с влязъл в сила акт на компетентен орган. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 от ДОПК.

6. На кандидата и всеки един от партньорите (МИГ от България) се извършва и проверка за наличие или липса на задължения към общината/ите по седалище и адрес на управление на МИГ и за наличие или липса на установени с влезли в сила наказателни постановления или съдебни решения нарушения на трудовото законодателство (към Изпълнителна агенция „Главна инспекция по труда“). Проверката за липса на задължения към община/и се извършва за кандидата (МИГ) и всеки един от партньорите (МИГ от България), а проверката за задължения към Изпълнителна агенция „Главна инспекция по труда“ се извършва за кандидата (МИГ) и всеки един от партньорите (МИГ от България), членовете на колективния управителен орган (когато са юридически лица) и членовете на контролния орган, ако такъв е предвиден в устава на МИГ (когато са юридически лица).

7 Когато от кандидата е изискано представяне на документи и те не са представени в 30-дневен срок, той губи право на финансиране по одобреното проектно предложение и може да кандидатства отново.

8. Ръководителят на УО на ПРСР 2014 - 2020 г. взема решение за предоставяне на финансова помощ или издава заповед за отказ съгласно чл. 38 от Закона за управление на средствата от Европейските структурни и инвестиционни фондове. Кандидатите се уведомяват писмено през ИСУН за резултатите от оценката, като в случай на отказ от финансиране в писмото се посочват и мотивите за това.

9. За предоставяне на финансова помощ по настоящата процедура се сключва административен договор с кандидата по образец съгласно Приложение № 1 по реда на чл. 37, ал. 3 от Закона за управление на средствата от Европейските структурни и инвестиционни фондове (ЗУСЕСИФ).

10. Не се сключва административен договор с кандидат, по отношение на когото или по отношение на негов партньор по проекта (МИГ от България) при извършване на проверка се установи, че е налице основание за отстраняване.

**Раздел II. Срок за изпълнение и отчитане на проектите и срок за мониторинг:**

1. Одобреният проект се изпълнява и отчита в срок до 24 месеца, считано от датата на подписването на административния договор.

2. Крайният срок по т. 1 не може да е по-дълъг от 15 септември 2025 г.

3. Бенефициентите и партньорите се задължават да спазват всички критерии за допустимост, ангажименти и други задължения, произтичащи от предоставеното подпомагане в срок до пет години, считано от изплащане на окончателното плащане по административния договор (срок на мониторинг).

**Раздел III. Критерии за допустимост, права и задължения на бенефициентите, на УО на ПРСР 2014 – 2020 г. и на ДФЗ - РА**

**1. Критерии за допустимост:**

1.1. За периода от датата на подаване на формуляра за кандидатстване до изтичане на срока на мониторинг бенефициентът и партньорите следва да отговарят на посочените в раздел 11 „Допустими кандидати“ и раздел 12 „Допустими партньори“ от Условията за кандидатстване изисквания.

1.2. За периода от подаване на формуляра за кандидатстване до изтичане на срока за мониторинг бенефициентът и партньорите са длъжни да не получават публична финансова помощ от държавния бюджет или от бюджета на Европейския съюз за активите и/или дейностите, за които са получили финансова помощ по административния договор.

**2. Права и задължения на бенефициентите и партньорите:**

2.1. Бенефициентите и партньорите са длъжни да провеждат обществени поръчки за избор на изпълнител/и на дейностите по проекта след подписване на административния договор.

2.1.1. Държавен фонд „Земеделие“ - Разплащателната агенция (ДФЗ – РА) осъществява предварителна проверка и последващ контрол за законосъобразност върху проведените обществени поръчки за изпълнение на дейностите, включени в одобрения проект от бенефициентите по т. 2.1, съгласно утвърдена от изпълнителния директор на Държавен фонд „Земеделие“ - Разплащателната агенция „Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони“. „

2.1.2. Бенефициентът е длъжен да спазва сроковете и изискванията, посочени в Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони.

2.2. Бенефициентите и партньорите са длъжни да изпълнят одобрения проект съобразно одобрения формуляр за кандидатстване, Условията за кандидатстване и Условията за изпълнение на проектите, както и в съответствие с условията и срока, посочен в административния договор и при спазване на крайните срокове за това, посочени в т. 1 от Раздел I „Срок за изпълнение и отчитане на одобрения проект и срок за мониторинг“ от настоящите условия.

2.3. Бенефициентите и партньорите са длъжни да изпълнят одобрения проект при спазване на приложимото европейско и национално законодателство.

2.4. Бенефициентите са длъжни в срок до шест месеца след изтичане на срока за мониторинг да представят на ДФЗ - РА изискваните им данни, документи и/или информация, необходими за преценка относно спазването на критериите за допустимост и изпълнението на ангажиментите и другите задължения на бенефициентите и партньорите, произтичащи от отпуснатото подпомагане.

2.5. Бенефициентите и партньорите са длъжни да допускат представители на ДФЗ - РА, Управляващия орган на Програмата за развитие на селските райони 2014 – 2020 г. (УО на ПРСР 2014-2020 г.) и на други, определени с нормативен акт органи, включително на институции на Европейския съюз, за осъществяването на контрол за изпълнението на административния договор и изискванията на приложимите национални и европейски актове, да предоставят необходимите документи, данни и информация и оказват всякакво друго съдействие, включително като в договорите със техни контрагенти (включително договори за възлагане на обществените поръчки) за изпълнение на дейности от одобрения проект да включва клаузи или по друг подходящ начин да осигури съдействието за извършване на контрол на контрагента във връзка със съответното изпълнение.

2.6. Бенефициентите са длъжни да спазват изискванията и сроковете за подаване на искане за плащане, като прилагат изискуемите документи, посочени в настоящите условия за изпълнение на проекти, в административния договор и в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн., ДВ, [бр. 48](apis://Base=NARH&DocCode=8428519074&Type=201) от 8.06.2018 г.).

2.7. Бенефициентите и партньорите имат право да:

2.7.1. получат определената в административния договор финансова помощ, която да им бъде изплатена еднократно, или чрез авансово, междинно и окончателно плащане при спазване на всички условия, предвидени в административния договор и настоящите Условия за изпълнение;

2.7.2. да подадат искане за авансово, междинно и окончателно плащане при спазване на всички условия, предвидени в административния договор и настоящите Условия за изпълнение и Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;

2.7.3. оттеглят изцяло или частично по всяко време с писмено уведомление до ДФЗ – РА подадено искане за плащане или приложени към него документи, с изключение на случаите, когато са уведомени от ДФЗ – РА за констатирано несъответствие с настоящите Условия за изпълнение или за предстоящо извършване на проверка/посещение на място. Оттеглянето поставя бенефициента в положението, в което се е намирал преди подаването на искането за плащане, на приложените към него документи или на част от тях. При установено несъответствие/нередовност искането за плащане се оттегля изцяло и не може да бъде оттеглено само по отношение на засегнатата от нередността част;

2.7.4. поправят очевидни грешки в подадено искане за плащане или приложени към него документи само ако те могат да бъдат непосредствено установени при техническа проверка на информацията, съдържаща се в тях;

2.7.5. бъдат уведомени за определения размер на финансовата помощ или за отказа да бъде изплатена по всяко искане за плащане.

2.8. Бенефициентите са длъжни да:

2.8.1. спазват всички критерии за допустимост, изискванията и задълженията, произтичащи от административния договор, Условията за кандидатстване и настоящите Условия за изпълнение;

2.8.2. спазват изискванията и сроковете при кандидатстване за получаване на авансово, междинно или окончателно плащане, посочени в настоящите условия, в административния договор или в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители, включително като прилагат към искането за плащане документите, посочени в настоящите условия и/или в наредбата;

2.8.3. осигурят в срока за изпълнение на одобрения проект необходимите лицензи, разрешителни или регистрации за извършване на дейността по проекта или за функционирането на всички активи, когато се изискват такива съгласно действащото законодателство;

2.8.4. подадат искане за окончателно плащане до изтичане на крайния срок за изпълнение на одобрения проект, ведно с документите, посочени в Приложение № 2 към настоящите условия, вкл. декларации съгласно Приложение № 3, Приложение № 4 или Приложение № 5 и Приложение № 6 при спазване на реда и условията, предвидени в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;

2.8.5. предоставят на УО на ПРСР 2014-2020 г. и на ДФЗ – РА всяка поискана информация за осъществяването на дейността по проекта;

2.8.6. незабавно да уведомяват УО на ПРСР 2014-2020 г. и ДФЗ – РА за всяко обстоятелство, което би могло да възпрепятства или забави осъществяването на дейностите по проекта, а при невъзможност писмено в срок до 15 дни от датата, на която бенефициентът или упълномощеното лице е в състояние да направи това, като представи доказателства за настъпване на обстоятелството, включително когато е приложимо – издадено от компетентен орган;

2.8.7. съблюдават в разходооправдателните документи да се съдържа номера и датата на сключения административен договор, по който са извършени съответните разходи;

2.8.8 спазват разпоредбите на Закона за обществените поръчки ([ЗОП](javascript:%20NavigateDocument('ЗОП_2016');)) и актовете по неговото прилагане, както и указанията на ДФЗ - РА, когато възлагат обществени поръчки за изпълнение на дейностите по одобрения проект, при спазване на всички изисквания и срокове, посочени в настоящите условия;

2.8.9. възлагат по реда на [ЗОП](javascript:%20NavigateDocument('ЗОП_2016');) нововъзникнали непредвидени разходи за строително-монтажни работи в случаите, когато не са допуснати изключения. „Непредвидени разходи“ са разходи, възникнали в резултат на работи и/или обстоятелства, които не е могло да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта.

2.8.10. извършват за своя сметка плащанията към изпълнителите по проекта за разликата между размера на допустимите за финансово подпомагане разходи по проекта и окончателния размер на финансовата помощ, при наложена финансова корекция за установени нарушения на ЗОП.

2.8.11. да представят до 15 календарни дни след изплащане на финансовата помощ документи, доказващи, че са спазени изискванията на т. 2.13. от подраздел 2 „Финансово изпълнение на проектите и плащане“ на раздел V „Изменение и прекратяване на административния договор, финансово изпълнение на проектите, отговорност при неизпълнение и условия за възстановяване на помощта, и плащане и мерки за информиране и публичност“ от настоящите Условия за изпълнение.

2.9. Бенефициентите и партньорите се задължават от датата на подаване на проектното предложение до изтичане на срока за мониторинг:

2.9.1. да водят всички финансови операции, свързани с подпомаганите дейности, отделно в счетоводната си система или като използват счетоводни сметки с подходящи номера;

2.9.2. да съхраняват всички документи, свързани с изпълнението на одобрения проект и извършване на подпомаганата дейност до изтичане на шестмесечния срок след приключване на срока за мониторинг;

2. 10. Бенефициентите и партньорите се задължават от датата на подписване на административния договор до изтичане на срока за мониторинг:

2.10.1. да поддържат съответствие с критериите за подбор, по които проектното предложение е било оценено, съгласно получените точки по всеки от тях. При неспазване на това задължение ДФЗ - РА отказва изцяло или частично изплащане на финансовата помощ, респ. претендира за възстановяване на изплатената финансова помощ;

2.10.2 да използват активите и изпълняват дейностите – обект на подпомагане по административния договор, съгласно съответното им предназначение, посочено в проектното предложение, одобрено от УО на ПРСР 2014 – 2020 г.;

2.10.3. под каквато и да е форма да не преотстъпват ползването и да не извършват разпоредителни сделки с активи - предмет на подпомагане по административния договор (освен когато това се изисква по закон), както и да не допуска принудително изпълнение върху такива активи – освен в случаите на подмяната на оборудване с изтекъл амортизационен срок. В последния случай подмяната е допустима за новопроизведено оборудване със същите или по-добри характеристики и може да се извърши само след изрично одобрение от ДФЗ - РА;

2.10.4. да не преустановяват подпомогнатата дейност поради каквито и да са причини, освен при условия, предвидени в представеното и одобрено от УО на ПРСР 2014 – 2020 г. проектно предложение;

2.10.5. да подновяват съответните разрешения, регистрации и/или лицензии в нормативно предвидените за това срокове, когато подпомаганата дейност подлежи на регистрационен, разрешителен и/или лицензионен режим;

2.10.6. да не променят местоположението на подпомаганата дейност извън допустимите територии.

2.11. Бенефициентът и партньорите са длъжни да предоставят достъп до документи и да съдействат за осъществяване на проверки, както и при посещения на място, извършвани от представители на УО на ПРСР 2014-2020 г., ДФЗ - РА, Сметната палата на Република България, Европейската комисия и Европейската сметна палата, дирекция „Защита на финансовите интереси на Европейския съюз“ (АФКОС) при Министерството на вътрешните работи, Европейската служба за борба с измамите, Изпълнителна агенция „Сертификационен одит на средствата от европейските земеделски фондове”, както и на всеки упълномощен външен одитор, в срок до 5 години от окончателното плащане;

2.12. Бенефициентът и партньорите са длъжни да спазват и други свои задължения, посочени в административния договор или в приложим нормативен акт.

2.13. Бенефициентите и партньорите са длъжни да сключат и поддържат валидна застраховка на имуществото, предмет на подпомагане, за неговата действителна стойност за срок от датата на подаване на искането за окончателно плащане до изтичане на срока за мониторинг, без право на подзастраховане, при следните условия:

2.13.1. договорът за застраховка да бъде сключен с уговорка в полза на ДФЗ - РА, като:

а) при тотална щета на застрахованото имущество в резултат на събитие, покрито по условията на договора за застраховка, застрахователят изплаща обезщетението на ДФЗ - РА до размера на отпуснатата финансова помощ. В този случай размерът на задължението на бенефициента към ДФЗ - РА се намалява със сумата на изплатеното застрахователно обезщетение;

б) при частично погиване на застрахованото имущество обезщетението се изплаща на бенефициента, като при частична щета същият е длъжен да възстанови подпомогнатия актив и да уведоми ДФЗ – РА за привеждането му във функционално състояние.

2.13.2. бенефициентът е длъжен да внесе еднократно целия размер на застрахователната премия за срока на застраховката и да подновява ежегодно договора до изтичане на срока за мониторинг, определен в т. 3 на Раздел I „Срок за изпълнение на одобрения проект и срок за мониторинг“.

2.13.3. при подаване на искане за окончателно плащане бенефициентът е длъжен да представи застрахователна полица, валидна за срок от минимум 12 месеца. Ежегодно, в срок до изтичане срока на валидност на застрахователната полица (в случаите, когато договорът за застраховка не покрива целия срок на мониторинг), бенефициентът се задължава да представя пред ДФЗ - РА подновената застрахователна полица, валидна за период поне от една година, считано от датата, на която е изтекла валидността на предходната полица, ведно с платежни документи за изцяло платена застрахователна премия.

2.13.4. застраховката следва да покрива рисковете, посочени в Приложение № 7 към настоящите условия.

2.14. Със сумата на застрахователното обезщетение по т. 2.12. когато то се изплаща на ДФЗ - РА, се намалява размерът на задължението на бенефициента към ДФЗ - РА. В случай на отказ от изплащане на застрахователното обезщетение или когато неговият размер е по-малък от изплатената за погиналия актив финансова помощ, бенефициентът дължи възстановяване на получената финансова помощ, респ. на разликата между размера на получената финансова помощ и изплатеното на ДФЗ - РА обезщетение. Когато действителната стойност на погиналия актив, определена към датата на настъпване на застрахователното събитие, е по-малка по размер от изплатената за актива финансова помощ, за целите на изчисление на дължимата от бенефициента сума по предходното изречение се взема предвид действителната стойност на актива.

2.15. При настъпване на частична щета бенефициентът е длъжен в подходящ срок да възстанови функционалността на подпомогнатия актив, като уведоми ДФЗ - РА за това обстоятелство.

2.16. В случай че е настъпила тотална щета на подпомаган актив бенефициентът се задължава незабавно писмено да уведоми застрахователя и ДФЗ - РА за това, като има право да поиска от ДФЗ - РА да му бъде предоставена възможност да замени погиналия актив с друг, нов актив, притежаващ поне аналогични технически характеристики/спецификации с погиналия. В тези случаи ДФЗ - РА извършва преценка за обоснованост на разходите за новия актив при спазване на изискванията, посочени в Раздел „Условия за допустимост на разходите“ от Условията за кандидатстване, като при определяне на размера на допустимите разходи за погиналия актив се взема предвид действителната стойност на погиналия актив, определена към датата на настъпване на застрахователното събитие, когато тя е по-ниска от първоначално договорения размер на допустимите разходи. При разлика между размера на цената на новозакупения актив и тази, определена при спазване на изискванията по предходното изречение, ДФЗ – РА удържа частта от дължимото му застрахователно обезщетение, съответстваща на тази разлика.

2.17. След закупуване на новия актив и представяне на всички документи, удостоверяващи направения разход, ДФЗ - РА дава писмено съгласие пред застрахователя за изплащане на застрахователното обезщетение в полза на бенефициента, като удържа в своя полза разликата по точка 2.16., изречение последно (ако такава е налице).

**3. Права и задължения на УО на ПРСР 2014 – 2020 г.:**

Управляващият орган на ПРСР има право да осъществява контрол във всеки етап на изпълнение на договора до изтичане на срока за мониторинг, като:

а) извършва посещения на място с цел проверка изпълнението на дейностите от бенефициента и партньорите;

б) проверява документацията, създадена във връзка с изпълнението на проекта;

в) изисква от бенефициента и партньорите документи, доклади, сведения и справки във връзка с изпълнението на проекта;

г) дава указания на бенефициента и партньорите във връзка с изпълнението на проекта, които са задължителни за тях.

**4. Права и задължения на ДФЗ – РА:**

4.1. От подписване на административния договор до изтичане на срока за мониторинг ДФЗ - РА упражнява контрол за точното изпълнение на одобрения проект и за спазване на всички критерии за допустимост и задълженията от страна на бенефициента и партньорите по договора и настоящите Условия за изпълнение.

4.2. В изпълнение на правомощията по т. 4.1. ДФЗ - РА извършва и проверки на място на счетоводната отчетност, документите и информацията на хартиен и електронен носител, които се изготвят или съхраняват от бенефициента и партньорите във връзка с изпълнението на административния договор. При извършване на проверките ДФЗ - РА може да изисква от бенефициента, партньорите или от упълномощените от тях лица, както и от техните контрагенти по подпомаганите дейности, документи и информация за осъществяването на подпомаганата дейност.

4.3. При непредставяне на документ, непълнота, несъответствие или неточност в представени от бенефициента или партньорите документи, както и при необходимост да се установи точно изпълнение на договорни и нормативни задължения от страна на бенефициента и партньорите, ДФЗ - РА има право да извършва проверки и да изисква от бенефициента и партньорите представянето на допълнителни такива в период от шест месеца след изтичане на срока за мониторинг.

4.4. Държавен фонд „Земеделие“ – Разплащателна агенция има право да откаже пълно или частично изплащане на финансовата помощ по проекта, както и да изиска възстановяване на част или цялата помощ, при наличие на някое от следните обстоятелства:

4.4.1. при извършване на административни и проверки на място по подадено от бенефициента искане за авансово, междинно и окончателно плащане, бъде установено непредставяне на документ, непълнота, несъответствие и неточност в представени от бенефициента документи или заявени данни, както и ако те не са отстранени или не са представени изисканите документи в определения срок, когато е дадена такава възможност;

4.4.2. одобреният проект не е изпълнен съгласно административния договор и настоящите Условия за изпълнение, включително когато бенефициентът и партньорите са изпълнили дейности - предмет на подпомагането, различни от одобрените от УО на ПРСР 2014 – 2020 г. или в отклонение от одобрения бюджет по проекта;

4.4.3. одобреният проект не е изпълнен в срока по т. 1 от Раздел I на настоящите Условия за изпълнение.

4.4.4. бенефициентът, партньор по проекта или техен упълномощен представител е възпрепятствал извършването на проверка/посещение на място от страна на ДФЗ - РА или друг оправомощен компетентен орган;

4.4.5. по повод подписването или изпълнението на административния договор пред УО на ПРСР 2014 – 2020 г. и/или ДФЗ - РА са представени декларация или документ с невярно съдържание, неистински или преправен такъв, както и когато това е извършено по повод кандидатстването за предоставяне на помощта по административния договор, или е пропуснато да се предостави необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

4.4.6. бенефициентът не е уведомил ДФЗ - РА за настъпването на факти или обстоятелства от значение за изпълнението на одобрения проект;

4.4.7. при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 във връзка с чл. 48, параграф 2 от Регламент за изпълнение (ЕС) № 809/2014 ДФЗ - РА установи, че бенефициентът и партньорите,подаденият проект или предложените за финансово подпомагане разходи не отговарят на изискванията за допустимост посочени в Условията за кандидатстване;

4.4.8. бенефициентът и партньорите не изпълнят задължението си до изтичане на периода по т. 1 от Раздел I от настоящите Условия за изпълнение да поддържат съответствие с всички критерии за подбор, по които проектното предложение е било оценено, когато въпреки неизпълнението сборът на точките, съответстващ на критериите за подбор е по-голям от 50 или от минималния брой на точките, присъдени на проектните предложения, за които е бил наличен бюджет, определен в обявата за прием по подмярката, в рамките на който е било подадено и проектното предложение на Бенефициента. В този случай Държавен фонд „Земеделие“ – Разплащателна агенция намалява подлежащата на изплащане на финансовата помощ по искането за плащане с по 1 % за всяка точка, съответстваща на критериите за подбор, посочени в Списък критериите за оценка към договора, по отношение на които е налице неспазването;

4.4.9. когато бенефициентът и партньорите не изпълнят задължението си да поддържа съответствие с критериите за подбор, по които проектното му предложение е било оценено, за периода от датата на сключване на този договор до изтичане на срока за изпълнение на проекта, ако броят точки, съответстващ на критериите за подбор, съгласно Списък с критериите за оценка към договора, на които проектът на Бенефициента отговаря, е по-малък от 50 и/или по-малък от минималния брой на точките, присъдени на проектните предложения, за които е бил наличен бюджет, определен в обявата за прием по подмярката, в рамките на който е било подадено и проектното предложение на Бенефициента, Държавен фонд „Земеделие“ – Разплащателна агенция има право да откаже пълно изплащане на финансовата помощ по проекта;

4.4.10. е наложена финансова корекция върху заявените за възстановяване разходи по реда и условията на чл. 70 и следващите от ЗУСЕСИФ;

4.4.11. бенефициентът или партньорите не изпълнят дадените им указания от ДФЗ - РА или оправомощен компетентен орган при осъществяване на предварителна проверка относно законосъбразността на планираните обществени поръчки за възлагане на дейностите по одобрения проект;

4.4.12. бенефициентът или партньорите не са спазили изискванията на посочената в Условията за изпълнение „Процедура за осъществяване на предварителна проверка и последващ контрол върху обществени поръчки за разходи, финансирани изцяло или частично със средства от Европейския земеделски фонд за развитие на селските райони”, което е констатирано от ДФЗ - РА или друг оправомощен компетентен орган;

4.4.13. дейностите, разходите или извършените плащания, свързани с предмета на договора, са извършени преди датата на подаване на проектното предложение;

4.4.14. заявените за възстановяване разходи не отговарят едновременно на следните условия:

а) да са извършени срещу съответните разхооправдателни документи – фактури или други документи с еквивалентна доказателствена стойност;

б) в разходооправдателните документи не се съдържа номера и датата на сключения административен договор;

в) да са извършени и платени на избрания от бенефициента изпълнител/доставчик, респ. на лице, което се явява оправомощено да получи плащането по силата на договор или нормативен акт. Протоколи и други документи, удостоверяващи прихващане не се признават като доказващи реално извършено плащане;

г) да са платени по банков път, с изключение на посочените като допустими за плащане в брой в Условията за кандидатстване;

д) да са отразени в счетоводната документация на бенефициента чрез отделни счетоводни аналитични сметки и да могат да се проследят въз основа на одитна пътека;

е) да не са финансирани по друг проект, програма или друга схема, финансирана от публични средства - средства от националния бюджет или бюджета на ЕС, включително чрез скрити форми на държавно подпомагане;

ж) да са извършени в съответствие с принципите за добро финансово управление, съгласно Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.

4.4.15. искането за окончателно плащане не е подадено в срока по т. 1 от Раздел I от настоящите Условия за изпълнение, ведно с всички изискуеми документи съгласно Условията за изпълнение;

4.4.16. бенефициентът и партньорите не отговарят на условията за допустимост, посочени в Условията за кандидатстване.

4.4.17. установено е изкуствено създаване на условия, необходими за получаване на помощта, с цел осъществяване на предимство или облага в противоречие с приложимата нормативна уредба;

4.4.18. при прилагане на чл. 63 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.

4.4.19. когато бенефициентът не изпълни задълженията си по т. 2.8.11 от Раздел II. Критерии за допустимост, права и задължения на бенефициентите, на УО на ПРСР 2014 – 2020 г. от настоящите Условия.

4.5. Държавен фонд „Земеделие“ – Разплащателна агенция е длъжен да уведоми писмено бенефициента и УО на ПРСР 2014 – 2020 г. за окончателния размер на финансовата помощ. В случай на отказ да бъде изплатена заявена финансова помощ, ДФЗ - РА е длъжен да посочи мотивите за това.

4.6. Държавен фонд „Земеделие“ – Разплащателна агенция е длъжен да уведомява писмено бенефициента за установени пропуски и несъответствия, в представени документи, като му определя срок за изправянето им.

**Раздел IV. Контрол за спазване на критериите за допустимост, задължения на бенефициентите и отговорност при установено неспазване**

1. Контрол за изпълнение изискванията на условията за изпълнение, на административния договор, процедурите за възлагане на обществени поръчки по ЗОП, както и на документите, свързани с подпомаганата дейност, може да бъде извършван от представители на ДФЗ - РА, Министерството на земеделието, Сметната палата на Република България,, Европейската комисия и Европейската сметна палата, Европейската служба за борба с измамите и Изпълнителната агенция „Сертификационен одит на средствата от европейските земеделски фондове“ и други.

2. На контрол по т. 1 подлежат бенефициентите и партньорите, както и техните контрагенти по подпомаганите дейности.

3. Когато Министерството на земеделието или Европейската комисия извършва оценяване или наблюдение на ПРСР 2014 – 2020 г., бенефициентът предоставя на оправомощените от тях лица всички документи и информация, които ще подпомогнат оценяването или наблюдението.

4. Когато след извършване на окончателното плащане бенефициентът или партньор по проекта не спазва критериите за допустимост или не изпълнява ангажимент или друго задължение, посочено в настоящите условия, административния договор или приложим нормативен акт, ДФЗ – РА оттегля предоставената финансова помощ, като бенефициентите са длъжни да възстановят цялата или част от изплатената финансова помощ в размери, съгласно Правила за определяне на размера на подлежащата на възстановяване безвъзмездна финансова помощ, посочени в чл. 27, ал. 9 от Закона за подпомагане на земеделските производители.

5. Държавен фонд „Земеделие“ - Разплащателната агенция определя размера на подлежащите на възстановяване суми по т. 4, като дава възможност на бенефициентите да представят в разумен срок, който не може да бъде по-кратък от две седмици, своите писмени възражения и при необходимост – доказателства, относно липса на основание за претендиране на посочената от ДФЗ – РА сума и/или по отношение на нейния размер.

6. Когато установеното неспазване по т. 4 попада в хипотеза, посочена в чл. 70, ал. 1 от ЗУСЕСИФ, респективно посочена в Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с Постановление № 57 на Министерския съвет от 2017 г. (обн., ДВ, бр. 27 от 2017 г.) изпълнителният директор на ДФЗ-РА налага финансова корекция по проекта на бенефициента по реда на раздел III от глава пета на ЗУСЕСИФ, като при определяне на окончателния размер на финансовата корекция се вземат предвид критериите, посочени в чл. 35, параграф 3 от Делегиран регламент (ЕС) № 640/2014 от 11 март 2014 година за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (Делегиран регламент (ЕС) № 640/2014).

7. Освен оттегляне на подпомагането по т. 4 и/или налагането на финансова корекция по т. 6, ДФЗ - РА налага административни санкции на бенефициента, произтичащи от установеното неспазване, в изрично посочените в приложим акт на Европейското право случаи.

8. Сумите по определените, но неизвършени финансови корекции, както и подлежащите на възстановяване суми, определени с акт по чл. 166, ал. 2 от ДОПК се удовлетворяват по ред, посочен в административния договор и в действащото законодателство.

9. Бенефициентите и партньорите не отговарят за неспазване на критерий за допустимост или за неспазване на ангажимент или друго задължение, когато то се дължи на непреодолима сила или извънредни обстоятелства при спазване на изискванията за това, посочени в т. 3 Отговорност при неизпълнение. Условия за възстановяване на получената финансова помощ от Раздел V от настоящите условия. Бенефициентът или упълномощено от него лице уведомява писмено ДФЗ – РА за възникването на обстоятелствата по реда на чл. 4 от Делегиран регламент (ЕС) № 640/2014г.

**Раздел V. Изменение и прекратяване на административния договор, финансово изпълнение на проектите, отговорност при неизпълнение и условия за възстановяване на помощта, и плащане и мерки за информиране и публичност**

**1. Изменение и прекратяване на административния договор**

1.1. Административният договор, включително одобреният с него проект, може да бъде изменян и допълван при условията на чл. 39, ал. 1, 2 и 3 от ЗУСЕСИФ, както и на предвидените по-долу основания. При разглеждане на искането се прилага следния ред:

1.2. Бенефициентът може да подаде мотивирано искане за промяна на договора до УО на ПРСР 2014-2020 г. през Информационната система за управление и наблюдение (ИСУН 2020) чрез електронния си профил на основание чл. 39, ал. 2 не по-късно от два месеца преди изтичане на срока за изпълнение на дейностите по проекта, към което се прилагат документи, необходими за преценката на основателността на искането.

1.3. Не се допуска изменение или допълнение на договора, което:

1.3.1. води до несъответствие с целите, дейностите, изискванията, посочени в Условията за кандидатстване или в Условията за изпълнение;

1.3.2. води до увеличение на общата стойността на финансовата помощ по проекта;

1.3.3. се основава на изменение на договор за възлагане на обществена поръчка за изпълнение на дейност по одобрения проект, когато изменението на договора за възлагане на обществена поръчка, когато изменението на договора за възлагане на обществената поръчка е в нарушение на чл. 116 от ЗОП;

1.3.4. води до намаляване на броя получени точки по критериите за оценка на проекта, получени на етап техническа оценка на проектното предложение;

1.3.5. нарушава принципите на чл. 29, ал. 1 от ЗУСЕСИФ.

1.4. УО на ПРСР 2014 – 2020 г. одобрява или отхвърля искането по т. 1.2. в срок до един месец от подаването му, а когато са изискани допълнителни документи - до 14 дни от представянето им.

1.5. При одобрение на искането по т. 1.2. бенефициентът следва да се яви в срок до 10 календарни дни от получаването на уведомлението за сключване на допълнително споразумение към договора, като при неявяване в посочения срок правото за подписване на допълнителното споразумение към договора се погасява.

1.6. Промяна на договора се допуска и при:

а) изменение/допълнение на приложимото право на Европейския съюз и/или българското законодателство, в политиката на европейско и/или национално ниво, произтичаща от стратегически документ, или в ПРСР 2014-2020 г.;

б) констатирана очевидна грешка.

в) увеличение на срока за изпълнение на проекта до максимално допустимия, указан в Условията за кандидатстване;

г) одобрена промяна по реда на чл. 43, ал. 1, т. 2 и т. 3 и чл. 44, ал. 1 от Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. (обн., ДВ, бр. 100 от 2015 г.), като договорът се променя по право;

д) промяна в Условията за кандидатстване или на настоящите условия.

1.7. В случаите по точки 1.6, б. „в“ – „е“, одобрението влиза в сила от датата на подаване на искането за промяна. УО на ПРСР 2014 - 2020 г. уведомява ДФЗ – РА при наличие на одобрение на промяна в административния договор.

1.8. В случаите, когато към проектното предложение са били представени проекти, изработен във фаза „Технически проект“ или „Работен проект“:

а) и по тях са настъпили промени, бенефициентът през ИСУН чрез електронния си профил представя за съгласуване от УО коригирания „Технически проект“ или „Работен проект“ и придружаващи промяната документи в срок не по-късно от 4 месеца преди подаване на искане за междинно или окончателно плащане.

б) при непредставяне на документ, непълнота, несъответствие, неточност или неяснота в представените документи или заявените данни в представените за съгласуване коригиран „Технически проект“ или „Работен проект“, както и с цел да се удостовери верността на заявените данни и/или документи, УО има право да изисква от бенефициента предоставянето на допълнителни такива. Бенефициентът представя изисканите му данни и/или документи в срок до 10 календарни дни от уведомяването.

в) в срок до 1 месец от подаването на искането за съгласуване на промяната по буква „а“, а когато са изискани допълнителни данни и/или документи по буква „б“, в срок до 14 дни от изтичане на срока за предоставянето им, УО съгласува или отказва да съгласува исканата промяна и уведомява писмено бенефициента за мотивите за отхвърлянето на искането за промяна.

1.9. Административният договор се прекратява:

1.9.1. след изтичане на предвидените в него срокове;

1.9.2. по взаимно съгласие между страните, изразено в писмена форма посредством допълнително споразумение;

1.9.3.когатобенефициентът или партньорите не отговарят на условията за допустимост, посочени в Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони за периода 2014-2020 г. или по отношение на тях е възникнало основание за отстраняване, с едностранно писмено уведомяване от УО на ПРСР 2014-2020 г.;

1.9.4. когато бенефициентът не изпълнява свои нормативни и/или договорни задължения за изпълнението на проекта административния договор може да бъде прекратен с едностранно писмено уведомяване от страна на УО на ПРСР 2014-2020 г.;

1.9.5. при образуване на производство за обявяване в несъстоятелност или започване на производство по ликвидация на МИГ с едностранно писмено уведомяване от страна на УО на ПРСР 2014-2020 г.;

1.9.6. при невиновна невъзможност на всяка от страните да бъдат изпълнени посочените в него условия - с едностранно писмено уведомяване от страна на УО на ПРСР 2014-2020 г.;

1.9.7. с едностранно писмено уведомяване от УО на ПРСР 2014-2020 г. въз основа на представени доказателства в случай на констатирана нередност или измама, извършена от МИГ при изпълнението на проекта;

1.9.8. при отказ за финансиране от бюджета на ЕЗФРСР от страна на Европейската комисия с едностранно писмено уведомяване от УО на ПРСР 2014-2020 г.;

1.9.9. при прекратяване на споразумението за изпълнение на стратегията за ВОМР.

В случаите по т. 1.9.3. – 1.9.9. административния договор се прекратява без да се сключва допълнително споразумение.

1.10. Прекратяването на административния договор влиза в сила от датата на:

1.10.1. узнаване на обстоятелството от УО на ПРСР 2014-2020 г. в случаите по т. 1.9.3., 1.9.4. и 1.9.7.;

1.10.2. влизане в сила на допълнителното споразумение в случаите по т. 1.9.2.;

1.10.3. обявяване на производството, в случаите по т. 1.9.5.;

1.10.4. уведомяване на бенефициента - в случаите по т. 1.9.6. и 1.9.8.;

1.10.5. влизане в сила на прекратяването на споразумението за изпълнение на стратегията за ВОМР – в случаите по т. 1.9.9.

1.11. При констатиране на основание за прекратяване на договора ДФЗ уведомява УО в 3-дневен срок от узнаването на обстоятелството.

### 2. Финансово изпълнение на проектите и плащане

2.1. Финансовата помощ по проекти за сътрудничество може да бъде изплащана чрез авансово, междинно и окончателно плащане.

2.2. Допустимо е едно авансово плащане в размер до 50 на сто от стойността на определените в административния договор инвестиции в материални и нематериални активи по проекта при спазване на реда и условията предвидени в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

2.3. Авансово плащане се извършва след представяне от ползвателя на безусловна и неотменима банкова гаранция в полза на ДФЗ - РА в размер 100 % от стойността на авансовото плащане, или запис на заповед, издадена от кмета на общината в полза на ДФЗ - РА в размер 100 % от стойността на авансовото плащане, и решение на общинския съвет за одобряване на запис на заповед.

2.3.1. При поемане на дълг/издаване на запис на заповед от страна на община, към искането за авансово плащане се прилага извлечение от счетоводната система на общината, от което да е видно осчетоводяването му, по сметка 9299 – „Други кредитори по условни задължения“.

2.4. Срокът на валидност на банковата гаранция или срокът за представяне на плащания при запис на заповед трябва да покрива срока на административния договор, удължен с шест месеца.

2.5. Банковата гаранция се освобождава или записът на заповед се връща на издателя до 10 календарни дни от момента, в който ДФЗ - РА установи, че сумата на одобрените за плащане разходи, съответстваща на финансовата помощ, свързана с инвестицията, надхвърля сумата на аванса.

2.6. Междинно плащане е допустимо не повече от три пъти за периода на изпълнение на проекта, а в случай на изплатено авансово плащане – не повече от два пъти за периода на изпълнение на проекта.

2.7. Междинното плащане е допустимо, когато то е предвидено в административния договор и се заявява не по-късно от четири месеца преди изтичане на крайния срок за извършване на инвестицията по административния договор.

2.8. За междинно плащане не са допустими разходи за дейности, които не са действително извършени и реално платени, както и дейности, които се извършват през целия период на изпълнение на проекта.

2.9. Междинни плащания се допускат за най-малко 20 на сто и не повече от 80 на сто от стойността на одобрените разходи по проекта като при определяне на максималния размер на междинните плащания се включва и стойността на извършеното авансово плащане. Общият размер на междинните плащания по проекта не може да надхвърля 80 на сто от стойността на одобрените разходи.

2.10. Искането за междинно плащане се подава ведно с документите, посочени в Приложение № 2 към настоящите условия, вкл. декларации съгласно Приложение № 3 или Приложение № 4, Приложение № 5 и Приложение № 6 при спазване на реда и условията, предвидени в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

2.11. Бенефициентът подава искане за окончателно плащане до изтичане на крайния срок за изпълнение на одобрения проект, но не по-късно от 15.09.2025 г., ведно с документите, посочени в Приложение № 2 към настоящите условия, вкл. декларации съгласно Приложение № 3 или Приложение № 4, Приложение № 5 и Приложение № 6 при спазване на реда и условията, предвидени в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

2.12. Финансовата помощ по проекти за сътрудничество се изплаща на бенефициента, като той е длъжен да изплати частта, дължима на всеки партньор, съгласно одобрения бюджет по проекта и условията на административния договор.

2.13. Финансова помощ се предоставя само за дейности и разходи, определени като допустими в т. 13 и 14 от Условията за кандидатстване.

2.14. Допустими за възстановяване са разходи за дейности, извършени от бенефициента и партньорите по проекта след подаване на формуляра за кандидатстване.

2.15. Финансова помощ по реда на тази процедура се предоставя, съгласно бюджета на проекта, до стойността и в сроковете, посочени в административния договор. Допустимите разходи се предоставят под формата на:

2.15.1. Възстановяване на реално извършени и платени допустими разходи;

2.15.2. Прилагане на опростени разходи в съответствие с чл. 67, параграф 1, букви „б“ и „в“ от Регламент (ЕС) № 1303/2013 г. на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство и за отмяна на Регламент (ЕО) № 1083/2006 на Съвета (ОВ, 347 от 20 декември 2013 г.), наричан по-нататък „Регламент № 1303/2013“;

2.15.3. Финансова помощ за дейности, изпълнявани извън територията на Република България, се предоставя при условията на възстановяване на реално извършени и платени допустими разходи и за тях не се прилагат опростени разходи;

2.15.4. При възлагане на дейност по реда на ЗОП на външен изпълнител чрез открита процедура, стойността на разхода, определен в бюджета на проекта, се използва от бенефициента като максимален при определяне на стойността на обществена поръчка, при ненадхвърляне на единичните цени без ДДС. При възлагане на дейност с опростени разходи при пряко договаряне по реда на чл. 18, ал. 1, т. 13 от ЗОП, договорната стойност следва да бъде равна на стойността на съответния разход съгласно Приложение № 2 от Условията за кандидатстване.

2.16. Размерът на финансова помощ, която се предоставя за дейност, възложена по реда на ЗОП, е стойността на действителните разходи, реално извършени, платени и доказани с разходооправдателни и платежни документи.

2.17. Безвъзмездната финансова помощ не се изплаща, а изплатената финансова помощ подлежи на възстановяване от бенефициенти, за които е установено, че са създали изкуствено условията, необходими за получаване на помощта, с цел осъществяване на предимство в противоречие с целите на подмярката.

2.18. Всички останали условия за изплащане на финансовата помощ са съгласно Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

### 3. Отговорност при неизпълнение. Условия за възстановяване на получената финансова помощ

3.1. Получената финансова помощ може да бъде оттеглена от ДФЗ-РА по условията и реда, предвидени в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

3.2. На възстановяване подлежат всички средства, произтичащи от разходи, които са в резултат на констатирани нередности, независимо от датата на тяхното установяване.

3.3. В случай, че ДФЗ - РА не удовлетвори вземането си във връзка с дължимите му суми чрез доброволно възстановяване, той има право да го прихване от всяко следващо плащане към бенефициента, включително по други схеми, мерки или програми, администрирани от ДФЗ - РА.

3.4. Невъзстановените чрез способите по т. 3.1. вземания представляват публични държавни вземания и подлежат на принудително събиране на вземанията си чрез Националната агенция за приходите.

3.5. Бенефициентът не носи отговорност за пълно или частично неизпълнение, ако то е възникнало като пряка последица от действието на непреодолима сила и извънредни обстоятелства.

3.6. Непреодолима сила и извънредни обстоятелства по т. 3.4. е понятие по смисъла на член 2, параграф 2 от Регламент 1306 /2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета.

3.7. За настъпването на което и да е обстоятелство по т. 3.5. бенефициентът или упълномощено лице е длъжен да уведоми писмено ДФЗ - РА в срок до 15 календарни дни от датата, на която има възможност да го направи, като представя доказателства за това с надлежни документи, включително, когато е възможно - издадени от компетентен орган.

3.8. При неизпълнение на задължението по т. 3.6. бенефициентът не може да се позовава на непреодолима сила.

3.9. Когато е в забава, бенефициентът не може да се позовава на непреодолима сила/извънредно обстоятелство.

### 

### 4. Мерки за информиране и публичност

4.1. С цел осигуряване на публичност и прозрачност най-малко веднъж на шест месеца УО на ПРСР 2014 – 2020 г. публикува на електронната си страница следната информация за всеки одобрен проект:

4.1.1. наименование на бенефициентите и партньорите;

4.1.2. вид на подпомаганите дейности;

4.1.3. общ размер на одобрената безвъзмездна финансова помощ по проекта;

4.1.4. място на изпълнение на проекта.

4.2. С цел осигуряване на публичност и прозрачност до 30 април всяка година ДФЗ - РА публикува на електронната си страница следната информация за предходната финансова година за бенефициентите, на които е извършено плащане по подмярката:

4.2.1. общината, в която е регистриран, и пощенския код, когато е наличен, или част от него за обозначаване на общината;

4.2.2. общата сума на публично финансиране, получена от бенефициента за съответната финансова година, която включва както съфинансиране от Европейския съюз, така и национално съфинансиране;

4.2.3. вид на подпомаганите дейности;

4.2.4. информация за сбора от сумите, изплатени за предходната година от Европейския фонд за гарантиране на земеделието и ЕЗФРСР за всеки бенефициент.

4.3. Данните на бенефициента се публикуват в съответствие с Регламент (ЕС) № 1306/2013, и могат да бъдат обработени от органите за финансов контрол и от следствените органи на Европейския съюз и на държавите членки с цел защита на финансовите интереси на Съюза.

4.4. За осигуряване на публичност на дейността си бенефициентите и партньорите:

4.4.1. публикуват на интернет страницата си:

а) информация за проекта, в т. ч. резюме и стойност на проекта;

в) описание на очакваните резултати;

4.4.2. след подписване на административния договор до изтичане на срока за мониторинг да поставят на видно за обществеността място:

а) табела с размери не по-малко от 50 см височина и 70 см широчина, съдържаща информация за дейността, подпомагана от ЕЗФРСР – за проекти с размер на публичната финансова помощ над 50 000 евро;

б) плакат с размери не по-малък от А3, съдържащ информация за дейността, подпомагана от ЕЗФРСР – за проекти с размер на публичната финансова помощ от 10 000 до 50 000 евро.

4.5. Техническите изисквания към информацията във връзка с оповестяване на подпомагането на дейността от ЕЗФРСР се определят съгласно Единния наръчник на бенефициента за прилагане на правилата за информация и комуникация 2014 - 2020 г., съгласно Приложение № 2 от Националната комуникационна стратегия за програмен период 2014 - 2020 г. и съгласно приложение № III към чл. 13 от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (OB, L 2274, 31 юли 2014 г.), наричан по-нататък „Регламент № 1305/2013“ и Регламент за изпълнение 669/2016 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (OB, L 115, 29 април 2016 г.).

**Приложения:**

1. Приложение № 1: Административен договор и приложенията към него;

2. Приложение № 2: Документи за междинно и окончателно плащане;

3. Приложение № 3: Декларация от бенефициента за упражняване правото на данъчен кредит (в случай че бенефициентът има регистрация по ЗДДС);

4. Приложение № 4: Декларация, че бенефициентът няма да упражни правото си на данъчен кредит за активи и услуги, финансирани от ПРСР 2014 - 2020 г. (в случай че бенефициентът няма регистрация по ЗДДС);

5. Приложение № 5: Декларация от представляващия ползвателя на помощта за наличие или липса на двойно финансиране;

6. Приложение № 6: Декларация за липса на основания за отстраняване;

7. Приложение № 7: Застрахователни рискове.